Na temelju članka 96. Zakona o financiranju političkih aktivnosti, izborne promidžbe i referenduma („Narodne novine“, broj 29/19 i 98/19), članka 7. Zakona o financiranju političkih aktivnosti i izborne promidžbe („Narodne novine“, broj 24/11, 61/11, 27/13, 48/13 – pročišćeni tekst, 2/14 – Odluka ustavnog suda Republike Hrvatske, 96/16 i 70/17) i članka 29. Statuta Općine Tompojevci („Službeni vjesnik“ Vukovarsko-srijemske županije br. 05/13, 02/15, 05/16, 02/18, 12/19 i 03/20),  Općinsko vijeće Općine Tompojevci na 20.  sjednici održanoj 21.svibnja 2020. godine, donijelo je:

**ODLUKU O IZMJENAMA I DOPUNAMA**

**Odluke o raspoređivanju sredstava za redovito godišnje financiranje političkih stranaka**

**i nezavisnih vijećnika za 2020. godinu**

**Članak 1.**

 U Odluci o raspoređivanju sredstva za redovito godišnje financiranje političkih stranaka i nezavisnih vijećnika za 2020. godinu („Službeni vjesnik“ Vukovarsko-srijemske županije br. 12/19) članak 2. mijenja se i glasi:

„Pravo na redovito godišnje financiranje iz sredstava Proračuna Općine Tompojevci imaju političke stranke koje imaju članove u Općinskom vijeću i nezavisni vijećnici.“

**Članak 2.**

 Članak 4. mijenja se i glasi:

„Pojedinoj političkoj stranci pripadaju sredstva razmjerna broju njezinih članova u trenutku konstituiranja Općinskog vijeća Općine Tompojevci.

Za svakog člana Općinskog vijeća utvrđuje se godišnji iznos sredstava od 1.000,00 kuna, a za svakog člana Općinskog vijeća podzastupljenog spola utvrđuje se godišnji iznos sredstava od 1.100,00 kuna.“

**Članak 3.**

Članak 5. mijenja se i glasi:

Sredstva iz članka 3. stavka 1. ove Odluke raspoređuju se, kako slijedi:

|  |  |  |  |
| --- | --- | --- | --- |
| Političke stranke/nezavisni vijećnici | Broj vijećnika | Godišnji iznoskn | Iznos po tromjesečjukn |
| Hrvatska demokratska zajednica - HDZ | 4 (3 vijećnika i 1 vijećnica) | 4.100,00 | 1.025,00 |
| Hrvatska seljačka stranka - HSS | 1 (vijećnik) | 1.000,00 | 250,00 |
| Tomislav Panenić - nezavisni vijećnik | vijećnik | 1.000,00 | 250,00 |
| Dubravko Martić – nezavisni vijećnik | vijećnik | 1.000,00 | 250,00 |
| Dejan Ljikar – nezavisni vijećnik | vijećnik | 1.000,00 | 250,00 |
| Damir Tkalec – nezavisni vijećnik | vijećnik | 1.000,00 | 250,00 |
| Amalija Lovrić – nezavisna vijećnica | vijećnica | 1.100,00 | 275,00 |
| Bernadica Sitaš – nezavisna vijećnica | vijećnica | 1.100,00 | 275,00 |
| Jelena Kovačević – nezavisna vijećnica | vijećnica | 1.100,00 | 275,00 |
| UKUPNO: | 12 | 12.400,00 | 3.100,00 |

**Članak 4.**

 Ostali članci u Odluci o raspoređivanju sredstava za redovito godišnje financiranje političkih stranaka i nezavisnih vijećnika za 2020. godinu („Službeni vjesnik“ Vukovarsko-srijemske županije, broj 12/19) ostaju neizmijenjeni.

**Članak 5.**

 Ova Odluka stupa na snagu osmog dana od dana objave u „Službenom vjesniku“ Vukovarsko-srijemske županije.

KLASA: 421-02/19-01/8

URBROJ: 2196/07-02-20-3

Tompojevci, 21. svibanj 2020. godine

OPĆINSKO VIJEĆE OPĆINE TOMPOJEVCI

 Predsjednik Općinskog vijeća

 Dubravko Martić